El tieu -cumu él llamába-y siempres, la súa mai, y outras famulias de vicinos -iguales queillos, sólu llinu, stamenna y pioyos, cheganun un día al sou destín. Y entós camudouse tou y  dióuse la vuelta cumu un calcetu.  Yera cumu outra dómina, outru planeta, outra dimensión. Atrás quedabal valle de las piedras angulosas y los regatos embarraos. Paecía outra vida, una alcordanza difusa y flotante que se disipaba por efeutu dun sol que nun yeral sol de la sua infancia. Yera outru. Esti sol stongaba. Facía muitu calore. Sobraba la chaqueta y fasta la camisa. Yera tan fuertel camudamientu qual prencipiu, solía deci-y a la sua mai